open-index/open-wikipedia-markdown huggingface dataset:
Clarence Carnes

**Clarence Victor "The Choctaw Kid" Carnes** (14. tammikuuta 1927 − 3. lokakuuta 1988) oli yhdysvaltalainen choctaw-intiaani ja nuorin tuomittu Alcatrazin vankilassa. Clarence Carnes syntyi Oklahomassa, Yhdysvalloissa.

## Elämäkerta
16-vuotiaana Carnes tuomittiin huoltoaseman työntekijän murhasta. Hänet sijoitettiin Graniten koulukotiin, jossa oli muitakin alaikäisiä vankeja. Vuonna 1945 Carnes päätti karata muutaman muun vangin kanssa koulukodista. Hän jäi kuitenkin kiinni ja tuomiota jatkettiin 99 vuodella. Syynä oli hänen paon aikana ottamansa panttivanki. Häntä ei kuitenkaan palautettu koulukotiin, vaan hänet lähetettiin USP Leavenworthin vankilaan Kansasiin suorittamaan rangaistustaan. Koska Carnes yritti paeta sieltäkin huhtikuussa 1945, hän sai viiden vuoden lisätuomion ja hänet sijoitettiin Alcatraziin. Siellä hänet arvioi vankilan psykiatri Romney M. Ritchey, joka havaitsi Clarencen olevan psykopaattinen sekä tunteiltaan epävakaa. 

Carnes saapui Alcatraziin 8. heinäkuuta 1945. Runsas vuosi myöhemmin, 2. toukokuuta 1946, Carnes oli osallisena pakoyrityksessä, joka tunnetaan nimellä ”Alcatrazin verinen taistelu”. Pakoyrityksessä kuoli kolme vankia sekä kaksi vankilan vartijaa. Carnes joutui kahden muun vangin kanssa oikeuteen syytettynä murhasta. Sam Shokley ja Miran Edgar Thompson tuomittiin teloitettavaksi kaasukammiossa, mutta Carnes tuomittiin 99 vuoden elinkautiseen, sillä hän ei ollut suoraan osallisena vartijoiden murhaan pakoyrityksen aikana. Carnes jatkoi rangaistuksensa kärsimistä vuoteen 1963, jolloin Alcatraz suljettiin. Clarence pääsi ehdonalaiseen vuonna 1973 203 vuoden tuomiostaan huolimatta. Ehdonalainen kuitenkin kumottiin hänen sinä aikana tekemiensä rikosten vuoksi, ja hänet palautettiin vankilaan jatkamaan tuomioitaan.

## Kuolema
Carnes kuoli aidsin aiheuttamiin komplikaatioihin 3. lokakuuta 1988 liittovaltion vangeille tarkoitetussa sairaalassa Springfieldissä, Missourissa. Hänet haudattiin köyhien hautausmaalle, mutta vuonna 1989 mafiajohtaja James ”Whitney” Bulger, joka oli ystävystynyt Alcatrazissa Carnesin kanssa, maksoi hänen ruumiinsa nostamisen haudasta ja kuljetuksen Oklahomaan, jossa hänet haudattiin hänen toivomuksensa mukaisesti intiaanien pyhälle maalle. Bulgerin kerrotaan maksaneen 4&nbsp;000 dollaria pronssisesta arkusta, johon Carnes haudattiin.
Toompea

**Toompea** ( eli tuomiokirkonmäki) on mäellä sijaitseva alue Tallinnassa. Toompea muodosti keskiaikaisen Tallinnan yläkaupungin, joka erosi juridisesti alakaupungista. 

Toompea on Baltian klinttiin kuuluva kukkula. Noin 10&nbsp;000 vuotta sitten Toompea muodosti klinttisaaren Baltian jääjärvessä ja ihmisasutusta lähialueelle syntyi viisi- tai kuusituhatta vuotta sitten. Sittemmin Toompeana mäellä oli räväläläisten tukikohta tai pakolinna, joka tunnettiin viroksi nimillä Litna tai Lidna. Venäläisissä kronikoissa paikka sai nimen *Kolõvan* ja viikingit kutsuivat sitä nimillä *Lindanäs* tai *Lyndanise*. Tanskalaiset ristiretkeläiset tuhosivat Lyndanisen alkukesästä 1219 ja he alkoivat rakentaa sen tilalle omia varustuksiaan, joille Lätin Henrik antoi nimen *Castrum Danorum*, eli tanskalaisten linna. Hieman myöhemmin tanskalaiset voittivat Lyndanisen taistelussa Rävälästä ja Harjumaalta heitä vastaan saapuneet virolaiset. Vuotta 1219 pidetäänkin Tallinnan tali Tanskan linnan perustamisvuotena. 

Toompealle eli Tallinnan tulevalle yläkaupungille alettiin rakentaa 1220-luvulla Tallinnan tuomiokirkkoa ja niin sanottua suurta linnoitusta (*castrum maius*). *Castrum minus* eli pieni linnoitus rakennettiin vuosien 1227–1229 välillä suuren linnoituksen sisälle. Pieni linnoitus ja suuri linnoitus muodostivat yhdessä Tallinnan yläkaupungin, joka oli oma juridinen kokonaisuutensa. Yläkaupunkia koski Valdemar-Eerikin läänityslaki, kun taas alakaupungille oli vuonna 1248 annettu Lyypekin kaupunginlaki. Yläkaupunkia hallitsivat vasallit, joita oli tanskalaisaikana 40–50. Poikkeuksen muodosti pieni linnoitus, jota hallitsi kulloinenkin maanherra, kuten esimerkiksi ritarikunta. Tuomiokirkkoa hallitsi puolestaan piispa ja tuomiokapituli. Tallinnan alakaupunkia hallitsi porvaristo. Koko Tallinnan vanhakaupunki suojattiin muurilla, mutta myös ylä- ja alakaupungin välillä oli muuri. Tanska myi Pohjois-Viron Saksalaiselle ritarikunnalle vuonna 1346, jolloin pieneen linnoitukseen rakennettiin konventtirakennus ja kastelli muuttui esilinnaksi. Esilinnan nurkkiin kohosi torneja, joista suurin oli 45,6 metriä korkea Pikk Hermann. Yläkaupunki kävi jo samalla vuosisadalla ahtaaksi ja monet vasallit muuttivatkin kartanoihin maaseudulle. Usein he omistivat kuitenkin myös kaupunkiasunnon muurien suojaamana turvapaikkana. 

Suuren linnoituksen keskiaikaiset rakennukset ovat sittemmin tuhoutuneet tulipaloissa Tallinnan tuomiokirkkoa lukuun ottamatta. Esilinnan konventtirakennuksesta tehtiin 1800-luvulla vankila ja 1920-luvulla sen paikalle rakennettiin riigikogun parlamenttirakennus. Esipihan itäosaan rakennettiin 1700-luvulla kuvermenttihallinnon palatsi ja pienen linnoituksen taakse valmistui vuonna 1900 Aleksanteri Nevskin katedraali.

## Lähteet

## Aiheesta muualla
Chris Núñez

**Chris Núñez** (s. 11. huhtikuuta 1973) on yhdysvaltalainen tatuoija. Hän omistaa osan Love Hate Tattoos -nimisestä tatuointiliikkeestä yhdessä Ami Jamesin kanssa. Tatuointiliikkeestä on tehty TLC:n reality-tv-ohjelma *[[Miami Ink]]*.

Amerikankuubalainen Núñez sai ensimmäisen tatuointinsa 16-vuotiaana. Kyseinen tatuointi on kuitenkin uusien tatuointien alla. Núñez puhuu englannin kielen lisäksi sujuvasti myös espanjaa ja portugalia.

Tatuointifirman lisäksi Núñez omistaa osan Miamilaista vaateyritystä, DeVille USA:aa (Ami Jamesin ja Jesse Fleetin kanssa), sekä Miamilaisen yökerhon Love Hate Loungen Ami Jamesin kanssa.

## Lähteet
Ylikiiminki (täsmennyssivu)

**Ylikiiminki** voi tarkoittaa seuraavia:
* Ylikiiminki, entinen Suomen kunta
* Ylikiiminki, taajama Oulussa
* Ylikiiminki, kaupunginosa Oulussa
* Ylikiimingin suuralue Oulussa.

;Aiheeseen liittyvät
* Ylikiimingin vaakuna
* Ylikiimingin kirkko, kirkkorakennus Oulussa
* Ylikiimingin koulu, perusasteen oppilaitos Oulussa
* Ylikiimingin Nuijamiehet, urheiluseura
* Ylikiimingin seurakunta, entinen evankelis-luterilainen seurakunta.
Kilan

**Kilan** on pieni kaupunki Iranissa Teheranin provinssissa. Se sijaitsee Teheranin kaupungista 70 kilometriä itään. Vuoden 2016 väestönlaskennan mukaan siellä asui 2&nbsp;882 asukasta. Kaupunkia ympäröivät vuoret, kuten Dar Ali.

## Lähteet
Jani Honkanen

**Jani Honkanen** (s. 20. syyskuuta 1979 Espoo) on suomalainen jääkiekkoilija, joka lopetti uransa vuonna 2015. Hän pelasi urallaan 325 SM-liiga- ja 218 Mestis-ottelua. Honkanen pelasi lisäksi Ruotsin Allsvenskanissa, Pohjois-Amerikan UHL-sarjassa sekä Kazakstanin ja Tanskan pääsarjoissa. Ässissä Honkanen oli voittamassa Suomen mestaruutta keväällä 2013.

## Ura
Espoon Karakalliossa varttunut Honkanen on Karakallion Pallon kasvatti.. Sieltä hän siirtyi kymmenen vuoden iässä HIFK:n junioreihin. Hän on pelannut myös Mestistä KJTssä, Hermeksessä, KooKoossa ja Kiekko-Vantaassa sekä SM-liigaa HIFK:ssa, SaiPassa, Pelicansissa, HPK:ssa, Tampereen Tapparassa ja Porin Ässissä. Honkanen on pelannut lisäksi kaksi kautta Ruotsin HockeyAllsvenskanissa sekä puoli kautta Pohjois-Amerikassa. Honkanen on tullut tunnetuksi myös tappeluista muun muassa Semir Ben-Amorin kanssa. Kaudeksi 2011–2012 hän siirtyi pelaamaan Porin Ässiin, jossa hän pelasi myös kauden 2012–2013 ollen joukkueensa varakapteeni.

Honkanen liittyi kaudeksi 2013–2014 Espoo Bluesiin alkukauden kattavalla sopimuksella. Honkanen edusti lopulta kauden aikana Bluesin lisäksi Mestisken HCK:ta ja Kazakstanin pääsarjan Aristan Temirtauta. Honkanen siirtyi Kiekko-Vantaaseen kauden 2014–2015 alussa. Hän pelasi Vantaalla 35 ottelua, kunnes siirtyi loppukaudeksi Tanskan pääsarjan Herningiin.

Honkanen lopetti ammattilaisuransa vuonna 2015, ja toukokuussa hän aloitti Kiekko-Vantaan apulaisvalmentajana.

## Tilastot

## Lähteet
Painonnosto kesäolympialaisissa 2004

**[[Kesäolympialaiset 2004|2004 kesäolympialaisissa]]** kilpailtiin painonnostossa 15 eri painoluokassa. Miehillä luokkia oli kahdeksan ja naisilla seitsemän. Kilpailuareenana toimi Nikaia Olympic Weightlifting Hall.

## Doping
Yhteensä 12 painonnostajaa hylättiin dopingrikkeiden vuoksi. Myös isäntämaa Kreikan Leonidas Sampanis jäi kiinni dopingin käytöstä. Sampanis oli kaksien edellisten olympialaisten hopeamitalisti ja voitti ennen hylkäystään pronssia 62 kilon sarjassa.

Venäjän miesten 77 kilogramman painoluokassa pronssille nostaneen Oleg Perepetšenovin dopingnäyte tutkittiin uudestaan vuonna 2012, ja siitä löydettiin klenbuterolia, minkä johdosta venäläinen menetti mitalinsa.

## Mitalistit
### Miehet

### Naiset

## Mitalitaulukko

## Lähteet
* Tulokset Olympic.org. Kansainvälinen Olympiakomitea. 

### Viitteet
Léa Caurla

**Léon Caurla** (ent. **Léa Caurla**, 4. syyskuuta 1926 – 2. maaliskuuta 2002) oli ranskalainen yleisurheilija, joka kilpaili pääasiassa pikajuoksuissa. Hän muutti kilpauransa jälkeen sukupuolensa mieheksi.

Léa Caurla saavutti Oslon EM-kilpailuissa 1946 naisten 200 metrin juoksussa pronssia ajalla 25,6&nbsp;s sekä 4 × 100 metrin viestijuoksussa hopeaa ajalla 48,5&nbsp;s. Hän muutti myöhemmin sukupuolensa mieheksi ja otti uudeksi etunimekseen Léon. Oslon viestijoukkueen jäsenistä myös Claire Brésolles vaihtoi sukupuolta.

Léa Caurla voitti Ranskan mestaruuden 100 metrin juoksussa vuonna 1947, 200 metrin juoksussa vuosina 1946 ja 1947, 800 metrin juoksussa vuonna 1945 sekä viisiottelussa vuonna 1947. Hän juoksi Ranskan ennätyksen 100 metrillä kerran, 200 metrillä neljä kertaa sekä 4&nbsp;×&nbsp;100 metrin viestissä kahdesti.

## Henkilökohtaiset ennätykset

* 100 metrin juoksu: 12,1 (1948)
* 200 metrin juoksu: 24,9 (1947)
* 800 metrin juoksu: 2.21,5 (1945)
* Kuulantyöntö: 12,93 (1948)

## Lähteet

* 
* 

### Viitteet
Huun-Huur-Tu

**Huun-Huur-Tu** on musiikkiryhmä Tuvan tasavallasta Venäjältä, läheltä Mongolian rajaa. Ryhmä esittää modernia musiikkia, joka perustuu tuvalaiseen perinteeseen. Sille on ominaista kurkkulaulu ja perinteisten soitinten käyttö. Ensimmäiset albumit olivat selvemmin kansanmusiikkia, kolmannesta albumista alkaen modernit vaikutteet hallitsevat.

Yhtyeen nimi merkitsee päivänkehrää. 

## Albumit
* *60 Horses In My Herd* (1993)
* *The Orphan’s Lament* (1994)
* *If I’d Been Born An Eagle* (1997)
* *Where Young Grass Grows* (1999)
* *Live 1* (2001)
* *Live 2* (2001)
* *Best * Live* (2001)
* *More Live* (2003)
* *Spirits from Tuva* (2003)
* *Altai Sayan Tandy-Uula* (2004)
* *Mother-Earth! Father-Sky!* (2008)
* *Eternal* (2009)
* *Ancestor’s Call* (2010)

## Lähteet

## Aiheesta muualla
*http://www.huunhuurtu.com/
Jermu Porthén

**Jermu Porthen** (s. 26. maaliskuuta 1983 Vantaa) on suomalainen jääkiekkoilija, joka on lopettanut aktiiviuransa liian monen polvivamman vuoksi.

Porthen on HIFK:n kasvatteja. Hän on pelannut urallaan myös Pohjois-Amerikassa Minnesotassa Junior-B kiekkoa Iron Range Yellow Jacketsien riveissä kaudella 2000–2001. Sieltä hän palasi seuraavaksi kaudeksi takaisin HIFK:n A-junioreihin. Hän pelasi liigan ja Mestiksen väliä vuodet 2003–2005, jonka jälkeen hän vakiinnutti paikkansa HIFK:n liigamiehistössä.

Kaudeksi 2009–2010 Porthen ei saanut enää sopimusta HIFK:hon. Lokakuussa 2009 hän teki koesopimuksen puolalaisen TKH Toruńin kanssa. Sopimus purettiin myöhemmin joukkueen taloudellisista syistä johtuen.

Kaudella 2010–2011 31. tammikuuta Porthenin ilmoitettiin siirtyvän Mestikseen KooKoon riveihin. Hän pelasi muutaman pudotuspeli-ottelun kunnes KooKoo:n pelit loppuivat ottelusarjan häviämiseen.

Kaudella 2011–2012 Porthen pelasi Ranskan pääsarjan Diables Rouges de Briançonissa. Hän loukkasi pelitilanteessa polvensa ja kausi jäi tyngäksi.

Porthenin pikkuveljet Timi ja Totti pelaavat myös jääkiekkoa.

## Lähteet
*

### Viitteet
Pierre Brésolles

**Pierre Brésolles** (ent. **Claire Brésolles**, 10. marraskuuta 1929 – 13. tammikuuta 2018) oli ranskalainen pikajuoksija. Hän muutti kilpauransa jälkeen sukupuolensa mieheksi.

Claire Brésolles saavutti Oslon EM-kilpailuissa 1946 naisten 100 metrin juoksussa pronssia ajalla 12,2&nbsp;s sekä 4 × 100 metrin viestijuoksussa hopeaa ajalla 48,5&nbsp;s. Hän muutti myöhemmin sukupuolensa mieheksi ja otti uudeksi etunimekseen Pierre. Oslon viestijoukkueen jäsenistä myös Léa Caurla vaihtoi sukupuolta.

Claire Brésolles voitti Ranskan mestaruuden 100 metrin juoksussa vuonna 1946. Hän juoksi Ranskan ennätyksen 100 metrillä kolmasti: ensin elokuussa 1946 Strasbourgissa ajan 12,3&nbsp;s ja sitten Oslon EM-kilpailuissa kahdesti ajan 12,2&nbsp;s. Lisäksi hän juoksi 4&nbsp;×&nbsp;100 metrin viestissä kahdesti Ranskan ennätyksen, joista edellinen oli Strasbourgissa juostu 49,7&nbsp;s ja jälkimmäinen Oslon EM-kilpailujen hopeamitaliaika 48,5&nbsp;s.

## Lähteet

* 
* 

### Viitteet
Dawn of Relic

**Dawn of Relic** on suomalainen metallimusiikkia soittava yhtye, joka on perustettu vuonna 1993. 

## Historia
Jukka Juntunen perusti Dawn of Relicin vuonna 1993. Ensimmäinen albumi, *[[One Night in Carcosa]]*, julkaistiin vuonna 1999. Seuraava albumi *[[Lovecraftian Dark]]* ilmestyi vuonna 2003 yhtyeen uuden levy-yhtiön Season of Mistin kautta. Albumin kappaleiden sanoitukset perustuvat pitkälti kirjailija H. P. Lovecraftin tuotantoon.

Yhtyeen viimeisin albumi on *[[Night on Earth (Dawn of Relicin albumi)|Night on Earth]]*, joka julkaistiin vuonna 2005. Levyllä lauloi muun muassa Deathchainista ja The Duskfallista tuttu Kai ”K.J. Khaos” Jaakkola. Yhtye jäi tauolle vuonna 2005, mutta ilmoitti palaavansa keikkalavoille vuonna 2009.

## Jäsenet
* Ville Lind – laulu
* Jarno Juntunen – bassokitara, laulu
* Rami Keränen – kitara
* Teemu Luukinen – kitara
* Zann Path – rummut (1993–2005, 2009–), kosketinsoitin (1993–1999) 

### Entiset jäsenet
* Matti – bassokitara
* Pekka Mustonen – bassokitara, kitara (1994–2004)
* Rauli Roininen – kitara (1997–2005)
* Pekka Malo – kosketinsoitin (1997–2002)
* Mika Tönning – laulu (1998–2005)
* Katja P. – laulu (2003–2005) 

## Diskografia
;Studioalbumit
* 
* 
* 

;Demot
* 
* 

## Lähteet

## Aiheesta muualla
* 
* 
*
Ruhengeri

**Ruhengeri** on Ruandan toiseksi suurin kaupunki Kigalin jälkeen. Se sijaitsee maan pohjoisprovinssissa. Asukkaita on 104&nbsp;170 (2008). Kaupunkia palvelee lentoasema (IATA: **RHG**, ICAO: **HRYU**).

## Lähteet
Monique Drilhon

**Monique Jeannine Marie Dubreuilh** (o.s. **Drilhon**, 16. joulukuuta 1922 Bordeaux, Ranska – 11. joulukuuta 2019 Gradignan) oli ranskalainen pikajuoksija.

Monique Drilhon saavutti Oslon EM-kilpailuissa 1946 hopeaa 4 × 100 metrin viestijuoksussa ajalla 48,5&nbsp;s. Viestijoukkueen jäsenistä Claire Brésolles ja Léa Caurla vaihtoivat myöhemmin sukupuolensa mieheksi. Drilhon osallistui Oslossa myös 100 metrin juoksuun, jossa hän karsiutui välierissä ajalla 12,7&nbsp;s.

Drilhon voitti Ranskan mestaruuden sekä sadan että 200 metrin juoksussa vuonna 1943. Hän juoksi kahdesti Ranskan ennätyksen 4&nbsp;×&nbsp;100 metrin viestissä elokuussa 1946: ensin Strasbourgissa ajan 49,7&nbsp;s ja sitten Oslon EM-kilpailuissa ajan 48,5&nbsp;s.

## Lähteet
* 
* 

### Viitteet
Höyhenpensas

**Höyhenpensas** eli **isohöyhenpensas** (*Fothergilla major*) on valkokukkainen pensas, jota kasvatetaan koristekasvina.

Se kasvaa alle metrin korkuiseksi. Lehdet muistuttavat tervalepän lehtiä, ja niissä on kaunis, punainen syysväri. Valkoiset, erikoisen muotoiset höyhenmäiset kukat puhkeavat touko–kesäkuussa.

Höyhenpensas kasvaa luonnonvaraisena Yhdysvalloissa Allegheny-vuoristossa.

## Lähteet

## Aiheesta muualla
* Kassu - Kasvien suomenkieliset nimet: Höyhenpensas (''Fothergilla major'')
* Arboretum Mustila: Höyhenpensas (''Fothergilla major'') 
* ITIS: Fothergilla major 
* Flora of North America: Fothergilla major
Gabe Khouth

**Gabe Khouth** (2. marraskuuta 1972 Pohjois-Vancouver, Brittiläinen Kolumbia – 23. heinäkuuta 2019) oli kanadalainen näyttelijä, joka esiintyi useimmiten independent-elokuvissa ja scifi-sarjoissa, kuten *[[Ihmemies MacGyver]], [[Se (kirja)|Se]], [[Kuuma piiri]], [[Ninja Turtles: The Next Mutation]]* ja *[[Da Vincin murhatutkimukset]]*. Hän teki myös dubbauksia animen parissa, sekä muutamia alkuperäisiä äänirooleja animaatioissa.

Hänen veljensä on ääninäyttelijä Samuel Vincent.

Khouth aloitti uransa jo teini-ikäisenä, ja sai ensimmäisen suuren roolinsa vuonna 1992 Stephen Kingin kirjaan perustuvassa kauhusarjassa "Se". Khouthin lähes 30 vuotta jatkunut ura päättyi traaagisesti, kun hän sai sydänkohtauksen ajaessaan moottoripyörällä. 

## Lähteet
* Gabe Khouth Anime News Networkissa. Viitattu 7.3.2023. 

### Viitteet
Michael Luckoff

**Michael “Mickey” Luckoff** on yhdysvaltalainen yritysjohtaja, joka on toiminut sanfranciscolaisen KGO-radioaseman hallituksen puheenjohtajana ja toimitusjohtajana vuodesta 1975 alkaen. Hän on hoitanut samoja tehtäviä myös sanfranciscolaisella KSFO-asemalla vuodesta 1995 ja oaklandilaisella Radio Disneyn omistamalla KMKY-asemalla vuodesta 1998.

Michael Luckoff nimettiin Radio Hall of Fameen vuonna 2008.

## Lähteet
*Radio Hall of Fame: Michael “Mickey” Luckoff
Laiterla

**Laiterla** on kylä Etelä-Halikossa, Varsinais-Suomessa. Kyläalue koostuu Kokkilantien ja Kaninkolantien väliin jäävistä muutamasta mäestä, joille kylän muutamat asuintalot on rakennettu.

Laiterlaa rajaavat Kaninkola, Suppala ja Immala. Kylän korkein kohta on Suppalan rajalla oleva Salonmäki. Laiterlan eteläosassa mäkien välissä on pieni alue niittyä ja viljelysmaata. Pienen kyläalueen ainoa kunnallispalvelu on kirjastoauton pysäkki.

Laiterla sijaitsee Purilanjokilaaksossa, missä on Halikonjokilaakson lisäksi Halikon vanhimmat kylät. Laiterlan perustamisajankohtaa ei tiedetä, mutta 1300-luvulla se oli jo olemassa. Laiterlassa on alkujaan ollut kaksi kantatilaa, joista toinen on hävinnyt 1700-luvun lopun isojakoon menneessä. Laiterlan päätilalla on lähteiden mukaan ollut vain yksi torppa. Torpparilain myötä kylään syntyi kaksi uutta tilaa ja myöhemmin uusia pientiloja lohkottiin siirtoväelle. Myöhempää asutusta kylään ei ole syntynyt.

## Lähteet
Hernesypressi

**Hernesypressi** (*Chamaecyparis pisifera*) on ainavihanta puu valesypressien suvussa. Se voi kasvaa jopa 50 metriä korkeaksi. Koristekasveiksi on jalostettu kääpiömuotoja. Laji on saanut suomenkielisen nimensä herneitä muistuttavista kävyistään.

Hernesypressiä kasvatetaan Japanissa huonekalu- ja rakennuspuuksi. Sen puuaines on kellertävää ja tuoksuu sitrukselta. Sitä näkee koristekasvina myös Japanin ulkopuolella. Suotuisilla paikoilla se menestyy myös Etelä-Suomessa.

## Kuvaus

Hernesypressi on ainavihanta, usein suorarunkoinen, yleensä noin 20 metrin korkeuteen kasvava havupuu. Tietyillä paikoilla se voi saavuttaa noin 50 metrin korkeuden. Latvus on kartiomainen ja suhteellisen avoin. Kaarna on punaruskeaa, säikeistä ja hilseilee pitkinä suikaleina.

Lehdet ovat tavallisesti suomumaisia, teräväkärkisiä ja noin 3 millimetriä pitkiä. Ne ovat kiinnittyneet versoihin vastakkaisesti neljässä rivissä. Versot lehtineen ovat litteitä, yläpinnalta kiiltävän tummanvihreitä, alapinnalta vaaleampia. Nuorilla yksilöillä on neulasmaisia, noin 6 millimetriä pitkiä lehtiä. Eräillä viljelylajikkeilla on pysyvästi nuoren yksilön lehdet.

Pyöreät kävyt ovat pieniä, 5–8 millimetriä halkaisijaltaan. Ne ovat aluksi vihreitä ja muuttuvat kypsyessään tummanruskeiksi. Kävyissä on yleensä kymmenen käpysuomua, viitenä vastakkaisena parina neljässä rivissä. Jokaisessa käpysuomussa on 1–2 noin kaksi millimetriä pitkää siementä.

## Levinneisyys ja elinympäristö

Hernesypressi kasvaa luonnonvaraisena vain Japanissa lauhkean vyöhykkeen kosteilla alueilla. Sitä kasvatetaan koristepuuna laajalti muualla maailman lauhkean vyöhykkeen alueilla.

## Käyttö

Hernesypressi on laajalti käytetty koristepuu, ja siitä on lukuisia väritykseltään, kasvutavaltaan ja muodoltaan eroavia viljelylajikkeita.

Hernesypressin puuta käytetään varsinkin Japanissa rakentamiseen, ja se on historiallisesti ollut hyvin arvostettua.

## Lähteet

### Viitteet
Suppala

**Suppala** on kylä Etelä-Halikossa Kokkilantien varrella. Kylä on tunnettu sen eteläosissa sijaitsevasta pirunpellosta ja Suppalan hiidenkirnusta.

Koko kylän asutus on keskittynyt Kokkilantien varteen Koppurimäen itäreunalle. Suppalan eteläosiin kuuluu 81 metriä korkea metsäinen Pirunvuori, jolta löytyy useita jääkauden merkkejä. Mäkien väliin jäänyt alue on niitty- ja viljelysmaata. Niittyalueelta saa kaksi pientä puroa alkunsa, joista toinen laskee Purilanjokeen ja toinen Valttilan läpi Halikonlahteen.

Suppala on halikkolainen varhaiskeskiaikainen kylä, josta ensimmäiset maininnat ovat 1400-luvun alusta, missä mainitaan rälssimies Klemet Suppala. Uuden ajan alussa Suppala kuului kirkolle, jolta se siirtyi Vuorentaan kartanon omistukseen. Kylässä ei koskaan ollut torppia, ja ensimmäiset lohkotilat tulivat vasta 1920- ja 1930-luvuilla. Siirtoväelle kylästä lohkottiin muutama tila. Suppalan asutus kuitenkin alkoi kasvaa vasta 1900-luvun loppupuolella.

## Lähteet
*Turun maakuntamuseon Sarakum-projekti: *Halikon kulttuuriympäristö ja arvot*
Skælskør

**Skælskør** on noin 6&nbsp;500 asukkaan kaupunki Slagelsen kunnassa Tanskassa. Vuoden 2006 loppuun asti se muodosti oman Skælskørnin kuntansa. Skælskør sijaitsee Själlannin hallinnollisella alueella. 

Skælskørissä perustettiin vuonna 1883 Harboes Bryggeri -panimo.

Kaupungissa asuu ja työskentelee monia taiteilijoita ja keraamikkoja, ja siellä järjestetään vuosittain keramiikkafestivaali.

## Lähteet

## Aiheesta muualla
Vaaralampi (Oulu)

**Vaaralampi** on pieni järvi Jokikokon kylän lähellä Nuorittan kaupunginosassa Ylikiimingissä Oulussa Hetekyläntien tuntumassa. Suorantainen järvi sijaitsee Vaaraselän, Halmeen ja Laukkuselän harjujen muodostamassa laaksossa, ja se on varustettu virkistyskalastukseen.

Järven rannalle on Ylikiimingin kalastuskunta rakentanut 140 metrin pituisen ja noin kahden metrin levyisen puukantisen kalastuslaiturin, joka on suunniteltu myös liikuntarajoitteisia henkilöitä silmällä pitäen. Laituri otettiin käyttöön toukokuussa 2008. Lisäksi järven rannalla on kiinteä kota.

Vaaralampeen istutetaan ajoittain kirjolohta ja taimenta.

## Lähteet
Nové Město na Moravě

**Nové Město na Moravě** () on kaupunki Vysočinan läänissä Tšekin tasavallassa. Vuoden 2020 arvion mukaan siellä asui 10&nbsp;049 asukasta. Kaupunki on perustettu vuonna 1250.

Kaupungin luoteispuolella sijaitsee alueen tärkein talviurheilukeskus Vysočina Arena. Siellä on järjestetty esimerkiksi ampumahiihdon maailmanmestaruuskilpailut 2013 ja 2024. Myös Tour de Skin osakilpailuja ja ampumahiihdon Euroopan-mestaruuskilpailut 2008 on järjestetty Nové Městossa.

## Tunnettuja novéměstolaisia
*Martin Koukal
*Martin Nečas
*Otakar Německý
*Ondřej Trejbal

## Lähteet

## Aiheesta muualla

*Nové Město na Moravěn sivusto
Puolustaja

**Puolustaja** on joukkuepelissä pelaaja, jonka ensisijainen tehtävä on estää vastustajaa tekemästä maalia ja tukea hyökkääjiä.

## Puolustajat jääkiekossa
Jääkiekossa puolustajat jaetaan usein hyökkääviin ja puolustaviin puolustajiin. Hyökkäystilanteessa hyökkäävä puolustaja on puolustavaa puolustajaa korkeammalle. Tyypillisesti puolustajat ovat hyökkääjiä kookkaampia, mistä on heille etua taklatessa ja otettaessa vastaan taklauksia.
Antony Sher

**Antony Sher** (14. kesäkuuta 1949 Kapkaupunki, Etelä-Afrikka – 2. joulukuuta 2021) oli englantilainen elokuva- ja teatterinäyttelijä. Hänet tunnetaan rooleistaan muun muassa elokuvissa *[[Jenkit (elokuva)|Jenkit]]*, *[[Teräsmies II]]*, *[[Hänen majesteettinsa rouva Brown]]*, *[[Rakastunut Shakespeare]]* ja *[[Primo (elokuva)|Primo]]*. Hän on näytellyt myös televisiosarjassa *[[The History Man]]*.

Sher kasvoi Etelä-Afrikassa, mutta muutti Lontooseen opiskellakseen näyttelemistä Webber Douglas Academy of Dramatic Artissa. Hän opiskeli koulussa vuosina 1969–1971.

Sher sai urallaan muun muassa kaksi Laurence Olivier -palkintoa (1985, 1997) ja yhden SAG-palkinnon (1997). Hänet aateloitiin vuonna 2006.

## Lähteet

## Aiheesta muualla
*
Hiljaiset sillat

**Hiljaiset sillat** on Clint Eastwoodin ohjaama ja tuottama draamaelokuva vuodelta 1995. Elokuva pohjautuu Robert James Wallerin romaaniin *The Bridges of Madison County*. Sen pääosissa näyttelevät Eastwood ja Meryl Streep. Elokuva on saanut runsaasti palkintoja ja palkintoehdokkuuksia.

## Juoni

Kehyskertomuksessa Francesca Johnsonin (Meryl Streep) lapset löytävät nyt jo kuolleen äitinsä päiväkirjat, joissa palataan vuoden 1965 tapahtumiin. Francesca asuu perheensä kanssa maatilalla Iowassa. Hän saa urautuneeseen arkeensa hengähdystauon miehen ja lasten lähdettyä neljäksi päiväksi maatalousmessuille. Pian tämän jälkeen hänen luokseen tulee *[[National Geographic (lehti)|National Geographic]]* -lehden valokuvaaja Robert Kincaid (Eastwood), joka tekee juttua seudun kuuluisista katetuista silloista. Hän kysyy, mistä näitä löytää ja Francesca lähtee opastamaan. Ennen pitkää he rakastuvat toisiinsa.

## Vastaanotto

Filmgoer-sivuston Antti Honkala pitää kehyskertomusta elokuvassa pienenä miinuksena, sillä muut näyttelijät eivät yllä pääosanesittäjien tasolle, ja nykyaikaan sijoittuvat kohtaukset latistavat tunnelmaa. Elokuva on kuitenkin poikkeuksellisen älykäs romanttinen draama, joka todistaa Eastwoodin kyvykkyydestä sekä ohjaajana että näyttelijänä.

## Palkinnot ja ehdokkuudet

* ASCAP Award (Yhdysvallat)
* BMI Film Music Award, musiikki: Lennie Niehaus
* Blue Ribbon -palkinto (Japani), paras vieraskielinen elokuva
* Fotogramas de Plata (Espanja), paras ulkomainen elokuva
* Kinema Junpo Award (Japani), paras vieraskielinen elokuva
* Mainichi Film Concours (Japani), lukijoiden valitsema paras vieraskielinen elokuva

Streep oli ehdolla roolistaan kymmenettä kertaa Oscar-palkintoon. Lisäksi elokuva oli ehdolla parhaan elokuvan ja Meryl Streep parhaan naispääosan Golden Globeen. 

## Lähteet

## Aiheesta muualla

* Roger Ebertin artikkeli elokuvasta . 
* 
*
Vesilinna (Jyväskylä)

**Vesilinna** on  yhdistetty vesi- ja näkötorni Jyväskylässä Harjun laella. Vesilinnassa toimii myös ravintola Vesilinna ja Jyväskylän yliopiston tiedemuseon Luontomuseo. Vesilinnan on suunnitellut Olavi Kivimaa, ja se valmistui vuonna 1953. Tornin korkeus on 34 metriä ja vesisäiliöiden tilavuus 3&nbsp;000 m3.

## Vesilinnan vaiheita
Aiemmin Harjulla oli puinen näkötorni vuodelta 1887 ja viiden metrin korkuinen kivinen vesisäiliö vuodelta 1910. Arkkitehti Alvar Aalto kaavaili 1920-luvulla paikalle kulttuurisaunaa, koska Harjun portaat eivät hänen mielestään johtaneet minnekään, Harjun laella kun ei hänen mielestään ollut mitään kovin ihmeellistä nähtävää.

Uutta vesisäiliötä tarvittiin kaupungin kasvamisen takia toisen maailmansodan jälkeen. Siitä haluttiin tehdä näköalan tarjoava vesitorni. Kesken rakennustöiden vuonna 1952 tornia päätettiin korottaa, jotta siihen saataisiin kello. Sen saaminen oli vaikeaa, kunnes Ruotsista saatiin hankkeelle rahoitus Eskilstunasta ja tekijä eli Westerstrandin kellotehdas. Vesilinna valmistui vuonna 1953, ja sen kello alkoi näyttää aikaa neljään ilmansuuntaan. 

Noin vuonna 2000 alkuperäinen kello museoitiin ja tilalle asennettiin sähkötoiminen kello. Sen luotettavuus oli kuitenkin vaihtelevissa oloissa heikko, ja vanha kello palautettiin vuonna 2011 museosta kunnostettuna entiselle paikalleen. Vuosituhannen vaihteessa Vesilinnaa remontoitiin: ravintola muutettiin ympärivuotiseen toimintaan soveltuvaksi, rakennus sai nykyaikaiset hissit ja alakertaan kunnostettiin Luontomuseon tilat.

Vesilinnan kellarissa aloitti lähetyksensä vuonna 1985 Suomen viides paikallisradio, Radio Jyväskylä.

## Harjun iltasoitto
Jyväskyläläiseen kaupunki-identiteettiin kuuluva Harjun iltasoitto kuultiin ensimmäisen kerran Vesilinnan tornin kaiuttimista vuonna 1976. Se on trumpettiversio Aulis Raitalan säveltämästä ja Martti Korpilahden sanoittamasta Laulu synnyinseudulle-laulusta. Äänitteellä trumpettia soittaa Torsten Lindfors. Harjun iltasoitto kajahtaa kesäkuusta elokuuhun iltaisin kello 20.

Vuonna 2000 Harjun iltasoitto sai rinnalleen jouluversion, Helmi Auvisen sanoittaman ja Armas Maasalon säveltämän Joulun kellot. Kyseisellä äänitteellä Torsten Lindforsia säestää Ari Korhonen. Joulun kellot soivat Jyväskylän joulunavauksesta loppiaiseen asti joka ilta kello 18.

Ylen vuonna 2021 järjestämässä kyselyssä Harjun iltasoitto valittiin jyväskyläläisimmäksi ilmiöksi. Kaupunkilaisten keskuudessa sitä on jopa käytetty muistuttamaan lapsia kotiintuloajasta.

## Lähteet

## Aiheesta muualla

* Ravintola Vesilinna
* Luontomuseo
Nokia N97

**Nokia N97** on Nokian valmistama ja kesäkuussa 2009 myyntiin ilmestynyt puhelinmalli.

Puhelimessa on 3,5 tuuman kosketusnäyttö ja fyysinen qwerty-näppäimistö. N97 perustuu S60-ohjelmistoalustan 5th Edition -versioon. Nokian mukaan puhelin on tarkoitettu erityisesti internetin selailuun ja sosiaaliseen kanssakäymiseen. Puhelimessa on myös GPS-paikannus elektronisella kompassilla, 5 megapikselin kamera Carl Zeiss -linssillä, musiikkisoitin, FM-lähetin ja 3G-, HSDPA- ja WLAN-yhteydet. Sisäänrakennettua muistia N97:ssa on 32 gigatavua.

## Nokia N97 mini
Puhelimesta julkaistiin Suomessa marraskuussa 2009 pienempi N97 mini -versio, joka sisältää Ovi Musiikki Unlimited palvelun. Laitteen paino putosi 138 grammaan, kosketusnäytön koko pieneni 3,2 tuumaan sekä samaten vähennettiin akun kapasiteettia ja sisäistä muistia.

## Kritiikki
Nokia N97 on kritisoitu liiallisista ohjelmistovioista. Brittiläisen Mobile Todayn mukaan vähittäismyyjät ovat suositteleet jättämään täysversion väliin. Talvella 2010 Nokian markkinointijohtaja Anssi Vanjoki myönsi että yhtiön laadunhallintaprosessi petti N97:n kohdalla ja itse laite oli valtava pettymys. Myös karsitumpaa N97 miniä palautettiin runsaasti myymälöihin ja teleoperaattori Orange poisti sen myyntivalikoimastaan.

## Lähteet

## Aiheesta muualla
* Käyttöohjeet 

* Nokia N97 - Tuki
* MobiiliBlogi
* Nokia: N97 kauppoihin kesäkuussa (arvopaperi.fi)
Laitahyökkääjä

**Laitahyökkääjä** on joukkuelajeissa käytetty nimitys pelipaikalle. Laitahyökkääjät vastaavat pääasiallisesti hyökkäyspelaamisesta yhdessä keskushyökkääjän kanssa. Normaalissa pelitilanteessa he ovat hyökkäyssuuntaan nähden kentällisen ylimmiksi ryhmittyneet pelaajat. Tyypillisiä lajeja, joissa käytetään laitahyökkääjä-termiä, ovat jääkiekko ja salibandy. Usein laitahyökkääjät erotetaan pääasiallisen sijoittumisen mukaan oikeaan ja vasempaan laitahyökkääjään.
Eetu Uusikylä

**Eetu Uusikylä** (s. 23. elokuuta 1994) on oululainen kirjailija, joka on kirjoittanut kaksi kirjaa. Ensimmäinen kirja, *Hohtavasiipinen kurki*, ilmestyi vuonna 2005 ja *Super Jack* 2007. *Super Jack* kertoo nuoresta jääkiekkoilijasta ja hänen ihanteestaan, legendaarisesta jääkiekkoilijasta Holger Granströmistä. Uusikylä pelaa jääkiekkomaalivahtina Haukiputaan Ahmojen juniorijoukkueessa.

## Teokset
* Super Jack : Jaakko Pavunvarsi – lammen jäältä. NHL-tähdeksi / Eetu Uusikylä. Kustannus Oy Rajalla, 2007, 
* Hohtavasiipinen kurki, Myllylahti, 2005, 

## Palkinnot ja tunnustukset
*Kunniamaininta, Napero-Finlandia, 2005, esikoisteoksesta ''Hohtavasiipinen kurki'

## Lähteet

## Aiheesta muualla
* 
* 
*Bastian Fähnrich: "Entä tarinoiden moraali". Pro gradu -tutkielma. (Yhtenä esimerkkikirjana Eetu Uusikylän teos)
Örkaggens Järnväg

**Örkaggens Järnväg** (**ÖkJ**) on yksityisomisteinen kapearaiteinen harrastus- ja metsärautatie Motalassa Etelä-Ruotsissa. Rautatien raideleveys on 600&nbsp;millimetriä, ja sen kokonaispituus on noin 2,3&nbsp;kilometriä. Rautatien omistaa Bo Malmborg, joka käyttää rautatietä polttopuukuljetusten lisäksi raakapuun toimitukseen omistamalleen pienelle sahalaitokselle ja edelleen maantiekuljetuksiin.

Malmborg aloitti rautatien rakentamisen omistamalleen maalle vuonna 1974. Rautatien kiskotuksena käytettiin aluksi Tibron läheltä Länsi-Götanmaan turvesoilta ostettua käytettyä kiskotusta. 1970-luvun lopussa rataa oli käytössä 800&nbsp;metriä.

## Kalusto
Radalla on käytössä neljä moottoriveturia sekä moottoriresiina. Lisäksi radalla on myös yksi itserakennettu höyryveturi, jota ei kuitenkaan käytetä heikon tehon vuoksi.

Vaunukalusto käsittää neljä henkilöiden kuljetukseen tarkoitettua vaunua, sekä 16 tavaravaunua. Tavaravaunut on hankittu turvesoilta eri puolilta Etelä-Ruotsia, ja osa niistä on muutettu rautatien omaan liikenteeseen soveltuvaksi.

## Lähteet
Olbia-Tempion maakunta

**Olbia-Tempion maakunta** (, ) oli yksi Italian maakunnista. Vuonna 2016 maakunta päätettiin yhdistää Sassarin maakuntaan.

Maakunta sijaitsi Sardinian saaren pohjoisosassa. Se rajoittui pohjoisessa Välimereen, kaakossa Nuoron ja lounaassa Sassarin maakuntaan.

Olbia-Tempion maakunnan pinta-ala oli 3&nbsp;397 km² ja asukasluku noin 160&nbsp;000. Maakunta muodostui 26 kunnasta, ja sen hallinnollisia keskuksia olivat Olbia ja Tempio Pausania. 

Maakunnassa oli historiallinen Galluran alue, joka oli keskiajalla yksi neljästä Sardinian kuningaskunnasta, giudicatista. Maakunnan pohjoisosassa oli Costa Smeraldan rannikkoalue. Myös La Maddalenan saari kuului hallinnollisesti Olbia-Tempion maakuntaan.

Maakunnan väkiluvultaan suurimmat kunnat olivat:

## Lähteet
Matthew Modine

**Matthew Avery Modine** (s. 22. maaliskuuta 1959 Loma Linda, Kalifornia, Yhdysvallat) on yhdysvaltalainen näyttelijä ja Golden Globe -voittaja. Hänet tunnetaan muun muassa elokuvista *[[Birdy (elokuva)|Birdy]]*, *[[Full Metal Jacket]]*, *[[Tulikaste (vuoden 1983 elokuva)|Tulikaste]]*, *[[Kohtaaminen]]* ja *[[Short Cuts – oikopolkuja]]* sekä minisarjoista *[[And the Band Played On]]*, *[[What the Deaf Man Heard]]* ja *[[Kukkia Algernonille]]*. Hän on näytellyt myös televisiosarjoissa *[[Weeds]]*, *[[The Bedford Diaries]]*, *[[Kova laki: Erikoisyksikkö]]* ja *[[West Wing]]*. Modinella on rooli myös elokuvassa *[[Yön ritarin paluu]]*. Vuonna 2016 Modine näytteli jännitystieteissarjassa *[[Stranger Things]]*.

## Yksityiselämä
Matthew Modine on nuorin seitsemästä Mark ja Dolores Modinen lapsesta. Hän kasvoi mormoniperheessä. Hänen isänsä työskenteli drive-in-teatterissa. Kaikki perheen lapset työskentelivät siellä. Nähtyään elokuvan *[[Oliver!]]*, Modine päätti ryhtyä näyttelijäksi. High schoolin jälkeen hän teki monenlaisia pätkätöitä ennen kuin muutti New Yorkiin. Hän sai töitä ravintolasta Manhattanilta, jossa hän tapasi tulevan vaimonsa. Vuotta myöhemmin hän alkoi saada rooleja. Hän avioitui Caridad Riveran kanssa 31. lokakuuta 1980. Heillä on kaksi lasta: vuonna 1985 syntynyt poika ja 1990 syntynyt tytär. Modine asuu perheineen Arbolayssa, sadan hehtaarin maatilalla New Yorkissa.

## Filmografia

## Palkinnot
* Golden Globe (1994)
* Volpi Cup (1993)
* Venetsian elokuvajuhlien Paras näyttelijä -palkinto (1983)

### Ehdokkuudet
* Golden Satellite Award (2001)
* Independent Spirit Award (1994)
* Golden Globe (1993)

## Aiheesta muualla

*
Invaders Must Die

**Invaders Must Die** on brittiläisen The Prodigyn viides studioalbumi. Se julkaistiin 23. helmikuuta 2009. Se on ensimmäinen albumi, jolla kaikki yhtyeen jäsenet ovat mukana sitten vuoden 1997 albumin *[[The Fat of the Land]]* (tosin vuonna 2002 julkaistiin Prodigyn floppi-EP nimeltään *Baby's Got A Temper*, jolla kaikki kolme jäsentä olivat mukana). Vierailevana artistina levyllä on Foo Fighters -yhtyeen Dave Grohl, joka soittaa rumpuja kappaleissa "Run With The Wolves" ja "Stand Up".

## Kappaleet
# "Invaders Must Die" - 4:55
# "Omen" - 3:36
# "Thunder" - 4:08
# "Colours" - 3:27
# "Take Me to the Hospital" - 3:39
# "Warrior's Dance" - 5:12
# "Run with the Wolves" - 4:24
# "Omen Reprise" - 2:14
# "World's on Fire" - 4:50
# "Piranha" - 4:05
# "Stand Up" - 5:30

### Bonuskappaleet
#### Levy yksi
# "The Big Gundown" - 4:20
# "Wild West" - 4:15
# "Omen (Live at Rock Am Ring 2009)" - 4:12

#### Levy kaksi
# "Invaders Must Die (Liam H Re-amped Version)" - 2:59
# "Invaders Must Die (Chase and Status Remix)" - 5:10
# "Omen (Noisia Remix)" - 6:20
# "Omen (Herve's End Oof the World Remix)" - 5:24
# "Warrior's Dance (Future Funk Squad's 'Rave Soldier' Mix)" - 5:33
# "Warrior's Dance (Benga Remix)" - 4:45
# "Warrior's Dance (South Central Remix)" - 5:42
# "Take Me to the Hospital (Rusko Remix)" - 4:24
# "Take Me to the Hospital (Sub Focus Remix)" - 4:33
# "Take Me to the Hospital (Josh Homme and Liam H’s Wreckage Mix)" - 4:10
# "Take Me to the Hospital (Losers Middlesex A&E Remix)" - 5:47
# "Invaders Must Die (Yuksek Remix)" - 5:03
# "Thunder (Bang Gang Remix)" - 5:48

#### Special edition DVD
# "Invaders Must Die" (Video)
# "Omen" (Video)
# "Warriors Dance" (Video)
# "Take Me to the Hospital" (Video)
# "World's on Fire" (Live video)
# "Warrior's Dance" (Live video)
# "Run" (Live video) 
# "Take Me to the Hospital"(Big Day Out Australia 2009)"

### iTunes bonuskappaleet
# "Invaders Must Die (Chase and Status Remix)" – 5:09
# "Omen (Edit)" – 3:14
# "Track by Track Talk Through" – 16:44

### Lost Beats EP (Bonuslevy)
# "The Big Gundown" – 4:21
# "Black Smoke" – 3:26
# "Wild West" – 4:15
# "Fighter Beat" – 3:32

### Bonus DVD
# "Invaders Must Die" (video)
# "Omen" (video)
# "World's on Fire" (live video)
# "Warrior's Dance" (live video)

## Listasijoitukset
Harlechin linna

**Harlechin linna** on keskiaikainen linna, joka sijaitsee Harlechissa, Pohjois-Walesissa lähellä Snowdonin vuorta. Englannin kuningas Edvard I rakennutti jyrkänteellä Irlanninmeren rannan tuntumassa seisovan linnan 1200-luvun lopulla Walesin valloituksensa yhteydessä.

Linnan kunnossapidosta huolehtii nykyään Cadw-virasto. Linna on avoin yleisölle. Yhdessä Beaumarisin, Conwyn ja Caernarfonin linnojen kanssa se on kuulunut vuodesta 1986 Unescon maailmanperintöluetteloon.

## Historia
Harlechin linnan rakennustyöt aloitettiin vuonna 1283 osana Eryriä ympäröivää linnoitusketjua, jonka tarkoituksena oli lujittaa Edvard I:n valta Walesissa alueen kapinoivia ruhtinaita vastaan käydyn sodan jälkeen. Harlechin rakennustöistä vastasi mestari James of St. George. Linna valmistui seitsemän vuoden rakennustöiden jälkeen vuonna 1289, ja jo vuonna 1294 se joutui piiritetyksi Madoc ap Llywelynin nostattaman kapinan yhteydessä.

Ruusujen sodassa Lancaster-suvulle uskollinen Harlech jäi piiritetyksi Yorkien hallitsemalle alueelle Lancasterien kärsittyä tappion Towtonin taistelussa. Piiritystä kesti kaikkiaan seitsemän vuotta, kunnes linnan puolustajat antautuivat vuonna 1468 Lancasterien linnoituksista viimeisenä. Poikkeuksellisen pitkän piirityksen mahdollisti linnan yhteyteen rakennettu muurien suojaama väylä jyrkänteen alaiseen rantaan, mitä kautta linnan puolustajia oli mahdollista huoltaa meriteitse.

## Lähteet

## Aiheesta muualla

* Harlechin linna Castle Wales -sivustolla
Veikko Lavi 1950–1952 Vol 1.

**Veikko Lavi 1950–1952 Vol 1.** on Veikko Lavin kokoelma-albumi johon koottu vuosien 1950-1952 levytetty aineistoa 27 kappaleen verran. Säestäjänä on toiminut Viljo Ylösen yhtye, Tähti studio-orkesteri, tukkilaisorkesteri, kamariorkesteri ja temppeliorkesteri Hei-kun-kei.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Shi Zhiyong

**Shi Zhiyong** (, s. 10. helmikuuta 1980 Longyan) on kiinalainen painonnostaja, olympiavoittaja ja maailmanmestari. Hän pitää hallussaan tempauksen 62&nbsp;kg:n sarjan maailmanennätystä 153&nbsp;kg. Hän pitää hallussaan myös nuorten 62&nbsp;kg sarjan maailmanennätyksiä tempauksessa (153&nbsp;kg) ja yhteistuloksessa (322&nbsp;kg).

## Lähteet
Carnegie Mellon -yliopisto

**Carnegie Mellon -yliopisto** (, myös CMU tai Carnegie Mellon) on yhdysvaltalainen, Pittsburghissa sijaitseva tutkimusyliopisto. Yliopisto sai alkunsa 1900 Andrew Carnegien perustamasta Carnegie Technical Schoolsista, josta tuli 1912 Carnegie Institute of Technology. Vuonna 1967 Carnegie Institute of Technology yhdistyi Andrew W. Mellonin 1913 perustaman Mellon Institute of Industrial Researchin kanssa, jolloin syntyi nykymuotoinen Carnegie Mellon -yliopisto.

Carnegie Mellon on arvioitu Shanghain listalla maailmanlaajuisesti viidenneksitoista yhteiskuntatieteissä ja seitsemänneksi tekniikassa. Newsweek on puolestaan sisällyttänyt sen listaukseensa "25 New Ivies". Times Higher Educationin rankingissa Carnegie Mellon sijoittuu yhteistuloksissa sijalle 21. Yliopiston vahvimmat alat ovat tekniikka ja erityisesti tietojenkäsittelytiede.

CMU:lla on sivukampukset Piilaaksossa ja Dubaissa.

## Tiedekunnat
Carnegie Mellon -yliopistoon kuuluu seitsemän tiedekuntaa:
*Carnegie Institute of Technology
*College of Fine Arts
*Heinz College
*College of Humanities and Social Sciences
*Mellon College of Science
*School of Computer Science
*Tepper School of Business

## Lähteet

## Aiheesta muualla

*Carnegie Mellonin nettisivu 
*All About Carnegie Mellon: historiaa, faktoja 
*Carnegie Mellon Factbooks
Stronger

**Stronger** voi tarkoittaa seuraavia asioita:

**[[Stronger (Agnes Carlssonin albumi)|Stronger]]*, Agnes Carlssonin albumi
**[[Stronger (Kelly Clarksonin albumi)|Stronger]]*, Kelly Clarksonin albumi
**[[Stronger (Dead by Aprilin albumi)|Stronger]], Dead by Aprilin albumi
**Stronger*, Sanna Nielsenin albumi
**Stronger'', Hanna Pakarisen albumi
*"Stronger", Britney Spearsin kappale
*"Stronger", Kanye Westin kappale
*"Stronger (What Doesn't Kill You)", Kelly Clarksonin kappale
Judo kesäolympialaisissa 2004

**[[Kesäolympialaiset 2004|2004 kesäolympialaisissa]]** kilpailtiin yhteensä 14 eri painoluokassa, joita miehillä ja naisilla oli kummallakin seitsemän. Judokoita oli yhteensä 368 ja kilpailuareenana toimi Ano Liossia Olympic Hall. Eniten mitaleita keräsi ylivoimaisesti Japani, jonka ottelijat saavuttivat kahdeksan kulta- ja kaksi hopeamitalia. 

## Mitalistit
### Miehet

### Naiset

## Mitalitaulukko
Scheffervillen rautatieasema

**Scheffervillen rautatieasema** on rautatieliikennepaikka Scheffervillen kaupungissa Quebecissä, Kanadassa. Se on samalla Tshiuetin Rail Transportationin omistaman Emeril Junctionin ja Scheffervillen välisen rataosan pohjoinen pääteasema sekä Quebecin pohjoisin rautatieliikennepaikka.

Tshiuetin Rail Transportation liikennöi henkilöjunia Sept-Îles’n ja Scheffervillen välillä, sekä hoitaa Scheffervilleen suuntautuvaa ja sieltä lähtevää tavaraliikennettä. Sept-Îles’n ja Scheffervillen välillä liikennöivä *[[Tshiuetin]]*-henkilöjuna kulkee kahdesti viikossa.

Ratayhteys Sept-Îlesiin valmistui ja Scheffervillen liikennepaikka avattiin liikenteelle 1954. Aluksi liikennepaikka toimi pääasiallisesti lähtevien malmijunien kuormauspaikkana. Rautakaivostoiminnan päätyttyä 1980 junamäärät vähenivät huomattavasti, pudoten muutamaan viikoittaiseen junaan.

## Lähteet

## Aiheesta muualla
* Panoramio.com: Kuva asemarakennuksesta
Tuulia

**Tuulia** on suomalainen naisen nimi, Tuulikki-nimen muunnelma. Vuoden 2019 loppuun menneessä nimi Tuulia on  Digi- ja väestötietoviraston tietojen mukaan annettu noin 20&nbsp;167 henkilölle, joista yli puolet on syntynyt vuoden 1980 jälkeen. 	  

## Tunnettuja Tuulioita

* Tuulia Aho (s. 1952), kirjailija
* Tuulia Aho (s. 1998), salibandyn pelaaja
* Tuulia Lahti (s. 2002), salibandyn pelaaja
* Tuulia Thynell, radio- ja televisiotoimittaja
* Tuulia Timo (s. 1997), koripalloilija

## Kuvitteellisia Tuulioita

* Tuulia Turpeinen, tarjoilija televisiosarjassa Maalaiskomedia

## Lähteet
Yrjö Koskinen (jääkäri)

**Yrjö Mikael Koskinen** () oli suomalainen jääkärimajuri. Hänet tunnetaan asesuunnittelija Aimo Lahden aisaparina, joka suunnitteli muun muassa Suomi-konepistoolin rumpulippaan.  

## Perhetausta
Hänen vanhempansa olivat ratamestari Nestor Koskinen ja Amanda Kannisto. Hänet vihittiin avioliittoon vuonna 1925 Elli Alfhild Amalia Lindroosin kanssa.

## Opinnot
Koskinen kävi Turun teollisuuskoulun ja lukukauden Tampereen teknillistä opistoa, mutta keskeytti opiskelunsa liittyäkseen jääkäriliikkeeseen. Koskinen teki kolme virka- ja opintomatkaa Sveitsiin Tavaron tehtaille Geneveen vuosina 1938–1939.

## Jääkärikausi

Koskinen liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 29. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän suoritti rintamalta paluun jälkeen vuonna 1917 Polangenissa järjestetyn erikoiskurssin (pommarikurssi).

## Suomen sisällissota
Koskinen saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 12. jääkäripataljoonan 1. komppaniaan. Hän otti osaa sisällissodan taisteluihin Kalevankankaalla, missä hän haavoittui taistelussa pahasti 28. maaliskuuta 1918.

## Sisällissodan jälkeinen aika
Koskinen siirrettiin sisällissodan jälkeen 2. huhtikuuta 1919 alkaen Keski-Suomen rykmentin luetteloihin, mutta astui palvelukseen vasta joulukuussa vuonna 1920. Palvelukseen astumisen jälkeen hän työskenteli rykmentin esikunnan asetoimistossa. Armeijasta hän erosi 20. syyskuuta 1922, mutta astui uudelleen palvelukseen 31. maaliskuuta 1923 Keski-Suomen rykmenttiin, missä hänelle oli varattuna erikoistehtäviä. 

Keski-Suomen rykmentissä hän työskenteli yhdessä asemestari Aimo Lahden kanssa Suomi-konepistoolin suunnittelu- ja valmistustyössä. Hänet määrättiin 1. tammikuuta 1927 alkaen ylimääräiseksi ja 17. elokuuta 1928 alkaen vakinaiseksi tavarantarkastajaksi Puolustusministeriön taisteluvälineosaston tavarantarkastustoimistoon. Koskisen omaa suunnittelutyötä on armeijan käyttöönottama konepistoolin rumpulipas. 

## Talvi- ja jatkosota
Koskinen otti osaa talvisotaan edelleen samassa tehtävässä, josta hänet siirrettiin välirauhan aikana tavarantarkastajaksi Puolustusvoimain Pääesikunnan Taisteluvälineosastolle, josta tehtävästä hänet siirrettiin myöhemmin ampumatarvikkeiden tarkastuksen johtajaksi. Jatkosodan puhjettua hän jatkoi edelleen samassa tehtävässä  ja olikin tehtävässä kunnes jäi eläkkeelle vuonna 1952. Hänet haudattiin Helsinkiin. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Hornindalsrokken

**Hornindalsrokken** on vuorenhuippu kolmen kunnan, Strandan (Møre ja Romsdal), Hornindalin (Sogn ja Fjordane) ja Ørstan (Møre ja Romsdal), rajalla, Norjassa.

Helpoimmat nousut huipulle ovat Sæterdalenista, Hornindalin kunnan puolelta tai Strandan puolelta, Kjellstaddalenista.

Suosittu näkymä huipulle on Honndøla bru -sillalta, joka on rakennettu vuonna 1810. Silta on Riksvei 60 -tien varrella sisäisessä Hornindalissa. Hornindalsrokkenista pohjoiseen sijaitsee järvi, Tyssevatnet. Järvi on keskellä ylänköä Hjørundfjorden-vuonon eteläpuolella.
Aarne Koskenalho

**Aarne Koskenalho ent. Forssell** () oli suomalainen jääkärikapteeni ja Helsingin kaupunginviskaali.

## Perhetausta
Hänen vanhempansa olivat agronomi, maanviljelyshallituksen sihteeri Adolf Theodor Koskenalho (ent. Forssell) ja Anna Vendla Augusta Bonsdorff. 

## Opinnot
Koskenalho kirjoitti ylioppilaaksi Helsingin suomalaisesta normaalilyseosta vuonna 1907 ja liittyi Eteläsuomalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1907–1911 sekä suoritti oikeustutkinnon vuonna 1911 ja sai varatuomarin arvon vuonna 1914. 

## Jääkärikausi

Korte työskenteli asianajajana ja Helsingin kaupunginviskaalina ennen liittymistään yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 6. maaliskuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.

## Suomen sisällissota
Koskenalho saapui Suomeen (Vaasaan) jääkäreiden pääjoukon mukana kapteeniksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 8. jääkäripataljoonan 1. komppaniaan. Hän otti osaa sisällissodan taisteluihin Raudussa, missä hän kaatui taistelussa 4. huhtikuuta 1918. Hänet haudattiin Helsingin hautausmaalle. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet